Placuit atque convenit inter Heldinum, necnon ab alia parte Raynulfo, consentiente donno abbate Maiolo ceterisque fratribus, ut terras de ratione Sancti Germani inter se commutarent; quod et ita fecerunt. In primis donat Hyldinus Sancto Petro et Sancto Germano unum campum situm in pago Matisconense, in agro Rofiacense, in villa Vetus Canevas, qui terminatur a mane senterio communale, a meridie terra Sancti Germani, a sero salceldo, a cirtio via publica, et habet in longum perticas XXVIII, in latum VIII. Et in alio loco, in ipsa villa, unum pratum terminatum in circuitu terra Sancti Petri, quod habet in longum perticas XV, in latum IIas. Econtra donat Raynulfus, consentiente donno abbate Maiolo ceterisque fratribus, Heldino campum unum situm in ipsa villa, qui terminatur a mane terra ejusdem Heldini, levitæ, a meridie similiter, a sero Beraldi et Eurardi et Isnardi, a cirtio de ipsa hereditate; et habet in longum perticas XXIII, in una fronte VIII, in alia VII. Infra istas terminationes, unusquisque quod accepit teneat ac possideat. Qui autem contradixerit, auri unciam componat. Actum Matiscono puplice.